Havde du ligesom alle os andre håbet, at foråret for alvor ville banke på døren her i marts? Så må meteorologerne desværre skuffe. Fra søndag kan vintervejret nemlig igen banke på hos Nordjylland med slud- og snebyger over hele landsdelen, fortæller TV2 Vejret. Både fredag og lørdag bliver ellers ganske lune. Fredag eftermiddag vil efter regnvejr om formiddagen byde på gode chancer for at se solen, aftagende vind og temperaturer på seks-syv grader. Lørdag tager regnen imidlertid over, og søndag falder temperaturen så til lige over frysepunktet og med nattefrost natten til mandag. Det kan derfor give nedbøren et noget mere vinteragtigt præg. I weekenden tager blæsten også til, op til 15 meter i sekundet søndag fra øst og nordøst.

Referat:
Solen må i weekenden vige for regn, stærk blæst og måske også udsigt til sne og slud fra på søndag.